Un oberenn a-stroll eo ar  polar-mañ, skrivet gant 4 skolajiad e-kerzh ur stal Breizh buhezet gant Caroline Ollivro : Joeva Foulon, Charline Le Guern, Alice Lebreton, Sébastien Villalon.  Souezhet bras on bet gant live an oberenn ; un eston evit skolajidi. Ur gwir istor a zo, poellek, dedennus ha kempouez a-walch ; pezh zo amjestr pa vez meur a bluenn o vagañ ar memes itrik, ral a wezh vez kavet un ton unvan gant ar berzhidi… Skolajidi eo harozed an istor, o kas o zroioù-kaer er skolaj, en tro-war-droioù pe en o familhoù.  Plijus e kavan gwelet ar bed dre o daoulagad. Ar paour-kaezh den skrapet zo o chelenner brezhoneg   Embannet eo bet al levr en div yezh (ar brezhoneg a-zehou), pezh a gavan mat tre evit brudañ ar brezhoneg yezh vev met ivez evit an dud dedennet gant ar brezhoneg ne anavezont nemet ur strobad gerioù, pe choazh evit an deskarded a bep oad : piket vo o choant kompren sur.  Tresadenn ar  golo a glot mat gant an diabarzh, hag a ro choant da lenn.  Pep tra zo deuet mat ganto, kea !